จ่ายน้อยก็สนุกได้ รู้ว่าคุณใช้จ่ายไปกับอะไรมากที่สุด เปลี่ยนแปลงวิถีชีวิตในด้านอื่นๆ ประหยัดค่าสาธารณูปโภค จ่ายค่ากินให้น้อยลง
หากิจกรรมไม่แพงหรือฟรีที่สนับสนุนโดยอำเภอหรือจังหวัดของคุณ อาจจะมีมากกว่าที่คุณรู้ก็ได้ เช็กข่าวกิจกรรมที่ประชาสัมพันธ์ในท้องถิ่นที่คุณและเพื่อนๆ อาจจะชอบ เช่น คุณอาจจะพบว่าศาลากลางจังหวัดฉายหนังดังๆ ให้ดูทุกคืนวันศุกร์ หรือมีเทศกาลดนตรีในสวนฟรีสัปดาห์หน้า แม้แต่คลาสโยคะเพื่อการกุศลก็อาจพบได้ในบางพื้นที่ หลายจังหวัดใหญ่ๆ จัดนิทรรศการศิลปะฟรีปีละ 1 หรือ 2 ครั้ง พิพิธภัณฑ์ก็อาจจะเปิดให้เข้าฟรีเป็นช่วงๆ เกมกระดานเป็นวิธีสร้างความบันเทิงชั้นเยี่ยมในราคาที่คุณจ่ายเพียงเล็กน้อย หลังจากซื้อครั้งแรก คุณก็จะได้รับความบันเทิงฟรีตลอดไป! คุณอาจจะเตรียมอาหารและเครื่องดื่มไว้ที่บ้าน เล่นกับเพื่อนๆ และได้รับความสนุกเทียบเท่ากับการออกไปเดตแพงๆ ข้างนอก  ลองเล่นเกมคลาสสิก (เช่น หมากล้อม หมากรุก หมากฮอส) รวมทั้งเกมรุ่นใหม่ๆ (เช่น เกมเศรษฐี โกโมคุ) คุณกับเพื่อนๆ อาจจะจัดคืนแห่งเกมสัปดาห์ละครั้งและผลัดกันเป็นเจ้าภาพก็ได้ เกม Cards Against Humanity ก็เป็นอีกหนึ่งทางเลือกที่ช่วยประหยัดเงินได้เป็นอย่างดีเพราะมีให้ดาวน์โหลดได้ฟรีๆ ที่บ้านพร้อมแปลภาษาไทยให้ด้วย เกมนี้อาจไม่เหมาะสำหรับเด็ก (หรือสังคมที่สุภาพมากๆ) แต่หลายคนคิดว่ามันเป็นเกมที่สนุกสุดๆ การอ่านหนังสือเป็นกิจกรรมที่สนุก ประหยัด (หรือฟรี) และเป็นวิธียอดเยี่ยมที่ให้คุณได้ใช้เวลาในแบบที่ช่วยให้คุณได้เติมเต็ม  เริ่มจากหนังสือคลาสสิกง่ายๆ อย่าง Harry Potter และ Game of Thrones ก่อนถ้าคุณร้างลาจากโลกวรรณกรรมมาพอสมควร ทำบัตรห้องสมุด ยืมหนังสือฟรีโดยไม่เสียเงิน นอกจากนี้คุณยังสามารถยืมอีบุ๊กได้ฟรีผ่านอุปกรณ์การอ่านที่เหมาะสม หนังสือราคาถูกมือสองมีขายออนไลน์และที่ร้านหนังสือหลายแห่ง นอกจากนี้หนังสือหลายเล่มที่เก่ากว่านั้นยังสามารถโหลดได้ฟรีจากโดเมนสาธารณะ และสามารถอ่านออนไลน์หรือดาวน์โหลดมาอ่านในเครื่องอ่านหนังสืออิเล็กทรอนิกส์ได้ แทนที่จะเสียค่าดูหนังแพงๆ เริ่มสร้างโรงหนังเล็กๆ ที่ห้องนั่งเล่นสำหรับเพื่อนๆ หรือครอบครัว ให้ทุกคนลงขันกันเล็กน้อย จากนั้นก็จัดงานปาร์ตี้ใหญ่ที่มีทั้งหนัง ป๊อปคอร์น และเกม สุดท้ายคุณก็จะได้ดูหนังฟรีๆ หรือในราคาถูก และได้สนุกกับเพื่อนๆ ด้วย! การท่องเที่ยวทั้งในประเทศและนอกประเทศไม่จำเป็นต้องแพงจนทำให้เราอดไปไหนต่อไป มีวิธีมากมายที่ช่วยลดทอนค่าใช้จ่าย ทำให้ค่าใช้จ่ายในการท่องเที่ยวถูกลงกว่าที่คุณเคยคาดคิด  เลือกที่พักอย่างรอบคอบ ลองเช็กรายละเอียดโฮสเทล AirBNB และสถานที่ๆ ให้กางเต็นท์นอนได้เพื่อประหยัดค่าใช้จ่าย วางแผนท่องเที่ยวล่วงหน้าเพื่อประหยัดค่าเดินทาง การวางแผนล่วงหน้าจะทำให้ทริปนั้นสนุกขึ้น และคุณก็ยังรู้อะไรเกี่ยวกับสถานที่มากขึ้นเมื่อที่คุณไปถึงที่นั่นแล้วด้วย ไปเที่ยวในช่วง "โลว์ซีซัน" ซึ่งเป็นช่วงที่ค่าตั๋วเครื่องบินถูกที่สุด คุณสามารถค้นหาตั๋วราคาดีๆ และซื้อล่วงหน้าอย่างน้อย 6 สัปดาห์ การทำวิธีนี้ถึงคุณจะเที่ยวในช่วงที่เขานิยมไปกัน คุณก็ยังจ่ายน้อยกว่าราคาปกติอยู่ดี บริเวณที่คับคั่งไปด้วยนักท่องเที่ยวมักมีราคาแพง แต่คุณสามารถประหยัดงบท่องเที่ยวให้ถูกลงได้โดยการไปบริเวณที่คนไม่ค่อยนิยมเท่าไหร่ การท่องเที่ยวประเภทนี้ทำให้คุณได้ “ผจญภัย” มากกว่า และได้ประสบการณ์ที่แท้จริงมากกว่าการไปแต่สถานที่ยอดนิยม ค่าใช้จ่ายของคนส่วนใหญ่ประกอบด้วยค่าใช้จ่ายในบ้าน ค่าสาธารณูปโภค บันเทิง เสื้อผ้า อาหาร ท่องเที่ยว และค่ารักษาพยาบาล เริ่มจากการตรวจดูบิลต่างๆ และใบแจ้งหนี้บัตรเครดิตช่วง 2 – 3 เดือนที่ผ่านมา ลงรายการค่าใช้จ่ายให้เป็นหมวดหมู่ตามที่กล่าวมาและตั้งหมวดหมู่ค่าใช้จ่ายเฉพาะตัวของคุณ  บริษัทบัตรเครดิตและธนาคารออนไลน์มีรายละเอียดข้อมูลที่สรุปรวมค่าใช้จ่ายของคุณในช่วงเวลาใดเวลาหนึ่งตามชื่อธุรกิจที่คุณไปใช้จ่าย ถ้าคุณไม่ใช่บัตรเดบิตหรือบัตรเครดิต ให้จดบัญชีค่าใช้จ่ายในแต่ละเดือนอย่างละเอียด เช่น จดค่าใช้จ่ายในส่วนของอาหาร ทั้งค่าใช้จ่ายจากซูเปอร์มาร์เก็ตและร้านอาหาร หลังจากที่คุณรวบรวมข้อมูลแล้วนำมาเปรียบเทียบกับรายจ่ายสุทธิในแต่ละส่วนแล้ว ค่าใช้จ่ายต่างๆ ดูสมเหตุสมผลไหม โดยเฉพาะอย่างยิ่งเมื่อคิดเป็นเปอร์เซ็นต์จากเงินเดือนที่คุณได้มา ตั้งงบประมาณรายจ่ายในแต่ละเดือนว่าคุณจะจัดสรรเงินเพื่อใช้ในแต่ละส่วนอย่างไร และควรอ่านบทความเกี่ยวกับการจัดสรรงบประมาณเพิ่มเติมด้วย  หนึ่งในค่าใช้จ่ายที่ต้องรวมไว้ก็คือเงินออมเพื่อการเกษียณ แม้ว่ามันจะเริ่มต้นจากจุดเล็กๆ ก็ตาม เริ่มจากการเก็บเงินอย่างน้อย 1% จากเงินเดือนเพื่อการเกษียณ แล้วค่อยๆ เพิ่มเปอร์เซ็นต์การเก็บไปเรื่อยๆ แล้วคุณจะพบว่าตัวเองค่อยๆ เคยชินกับการจัดสรรเงินเพื่อส่วนนั้น ยิ่งคุณเก็บเงินสำหรับเกษียณได้มากเท่าไหร่ ชีวิตในช่วงปีหลังๆ ของคุณก็จะยิ่งดีมากขึ้นเท่านั้น (ถ้าคุณไม่คิดว่ามันสำคัญ ให้ลองคุยกับคนที่เกษียณแล้ว) โดยทั่วไปผู้เชี่ยวชาญด้านการเงินแนะนำให้เสียค่าใช้จ่ายในบ้านน้อยกว่า 30% ของเงินเดือน ในบางพื้นที่สัดส่วนเงินเท่านี้อาจจะเป็นไปไม่ได้ ถ้าละแวกบ้านที่คุณอยู่เป็นแบบนั้น คุณก็อาจจำเป็นจะต้องย้ายไปอยู่ละแวกบ้านอื่น   นอกจากจะเก็บเงินเพื่อการเกษียณแล้ว ก็ให้ตั้งกองทุนเงินออมฉุกเฉินไว้ด้วย จัดสรรเงินเท่ากับค่าใช้จ่าย 6 เดือนเอาไว้ในกรณีที่คุณตกงานหรือกลายเป็นบุคคลไร้ความสามารถ เมื่อคุณตั้งงบประมาณรายจ่ายแล้ว คุณจะเห็นว่าค่าใช้จ่ายส่วนไหนที่คุณจำเป็นต้องลด หาวิธีที่จะประหยัดเงินในหมวดหมู่นั้นๆ เริ่มจากค่าใช้จ่ายส่วนที่มากที่สุดก่อน  เช่น ถ้าค่าเช่าบ้านของคุณอยู่ที่เดือนละ 27,000 บาท และค่าอาหารของคุณอยู่ที่เดือนละ 9,000 บาท คุณอาจจะต้องหาบ้านเช่าที่ถูกกว่าเดิม ถ้าคุณยังผ่อนบ้านอยู่ ลองคิดเรื่องการรีไฟแนนซ์ที่ดอกเบี้ยถูกลง ขณะเดียวกันก็ให้หาวิธีลดค่าใช้จ่ายในส่วนของอาหารด้วย อย่ากินข้าวนอกบ้าน หาสูตรอาหารที่อุดมไปด้วยโภชนาการแต่ใช้วัตถุดิบราคาไม่แพง เลือกวิถีการใช้บัตรเครดิตที่มีประโยชน์ต่อชีวิตด้วยการมีบัตรเครดิตให้น้อยที่สุดและมีวงเงินให้น้อยที่สุด คุณอาจจะเสียเงินไปมากมายให้กับดอกเบี้ยบัตรเครดิตที่สูงลิ่ว เพราะฉะนั้นคุณควรให้ความสำคัญกับการจ่ายค่าบัตรเครดิตเป็นลำดับแรกๆ จ่ายเงินค่าบัตรเครดิตให้ครบทุกเดือน แต่ถ้าคุณจ่ายไม่ไหว อย่างน้อยที่สุดก็ควรจ่ายขั้นต่ำในแต่ละเดือนให้ได้ ใช้บัตรเครดิตเฉพาะการใช้จ่ายเล็กๆ น้อยๆ เท่านั้น แต่การเลิกใช้บัตรเครดิตไปเลยก็เป็นวิธีที่ดีที่สุดสำหรับหลายคน เพราะการใช้บัตรเครดิตทำให้คุณมีแนวโน้มที่จะจ่ายมากกว่าที่คุณจ่ายไหวได้ง่ายๆ คุณไม่จำเป็นต้องซื้อของทุกอย่างจากร้านปันกัน แต่คุณควรสร้างนิสัยเช็กราคาสินค้าจากร้านขายของมือสองออนไลน์หรือร้านมูลนิธิก่อนซื้อของราคาแพง เพราะบ่อยครั้งที่คุณมีโอกาสเจอของใหม่หรือของที่แทบไม่ผ่านการใช้งานในราคาต่ำกว่าครึ่งของที่คุณหาซื้อได้ทั่วไป  มองหาสินค้าราคาพิเศษเช่น "เสื้อกันหนาวทุกตัวลดครึ่งราคาทุกวันอังคาร" หรือ "ของทุกชิ้นที่มีป้ายสีชมพูติดอยู่ลดราคา 50%..." เป็นต้น แต่จำไว้ว่าของทุกอย่างที่คุณซื้อตอนลดราคาจะเป็นของลดราคาจริงๆ ก็ต่อเมื่อคุณวางแผนที่จะซื้อมันอยู่แล้วเท่านั้น ก่อนซื้อสินค้าใดๆ ก็ตาม เช็กราคาสินค้าออนไลน์ก่อนเสมอเพื่อให้แน่ใจว่าคุณได้ราคาที่ดีจริงๆ รถยนต์เป็นของแพง การเปลี่ยนวิธีไปไหนมาไหนจะช่วยให้คุณประหยัดเงินได้มาก วิธีนี้อาจจะยากถ้าคุณอยู่ต่างจังหวัด แต่คุณก็ควรจะมีทางเลือกอื่นๆ ที่ช่วยให้คุณใช้รถยนต์ได้น้อยลง แม้ว่าคุณจะไม่ต้องถึงขั้นทิ้งรถไปเลยก็ตาม  การใช้ขนส่งสาธารณะอาจทำให้คุณไปถึงที่หมายช้าลง แต่คุณก็สามารถใช้เวลานั้นไปกับการดื่มกาแฟ อ่านข่าว เช็กอีเมล หรือคุยโทรศัพท์ ค่าบัตรรถไฟฟ้ารายเดือนน่าจะถูกกว่าค่าน้ำมัน และยังไม่รวมถึงค่าผ่อนรถ ค่าภาษี ค่าประกัน ค่าบำรุงรักษา และค่าซ่อมแซม ลองขี่จักรยานหรือขี่จักรยานควบคู่ไปกับการใช้ขนส่งสาธารณะ เช่น รถไฟฟ้าอนุญาตให้คุณนำจักรยานขึ้นไปได้ เพราะฉะนั้นคุณสามารถขี่จักรยานและขึ้นรถไฟฟ้าควบคู่ไปได้เพื่อให้คุณเดินทางได้เร็วที่สุด การขี่จักรยานช่วยให้คุณได้ออกกำลังกายและยังช่วยคุณประหยัดน้ำมันด้วย คุณอาจจะขายรถที่ใช้อยู่แล้วเปลี่ยนไปใช้รถยนต์ประหยัดน้ำมันหรือรถยนต์คันเล็กกว่าแทน จะเอารถยนต์ที่ใช้อยู่ไปเทิร์นเป็นรถคันใหม่หรือซื้อเงินสดก็ได้ ทั้งสองวิธีช่วยคุณประหยัดได้เหมือนกัน คุณสามารถหารายได้เสริมได้หลายทางแม้ว่าคุณจะมีงานประจำอยู่แล้วก็ตาม บางคนมีความสามารถถึงขั้นทำงานอดิเรกให้กลายเป็นงานเสริมได้เลยทีเดียว เช่น เป็นนักเขียนฟรีแลนซ์ ขายงานฝีมือ หรือซื้อของเก่าแล้วขายต่อให้คนอื่น คุณอาจจะแยกรายได้เสริมนี้ไว้เป็นเงินออม หรือจะนำเงินส่วนนี้ไปเป็นส่วนหนึ่งของค่าใช้จ่ายให้เพียงพอก็ได้ ค่าใช้จ่ายสำหรับรายการทีวีเป็นค่าใช้จ่ายที่แพงอย่างไม่มีสาระ ทางเลือกใหม่ๆ อย่าง iflix หรือ Netflix ให้ความบันเทิงกับคุณได้มากกว่าในราคาเศษเสี้ยวของเคเบิลทีวีหรือทีวีดาวเทียม ฟรีทีวีเป็นทางเลือกที่ถูกที่สุด (แม้ว่าอาจจะมีบางพื้นที่ๆ สัญญาณไปไม่ถึงก็ตาม)   ถ้าคุณมีคอมพิวเตอร์ ใช้สาย HDMI ให้ขึ้นบนจอทีวี (แม้ว่าคุณจะแค่อยากฟังเพลงก็ตาม) ดูการแข่งขันกีฬาทางอินเทอร์เน็ตแทนการซื้อเคเบิลทีวี เช่น การแข่งขันฟุตบอลบางนัดที่ไม่ถ่ายทอดผ่านทางฟรีทีวี โทรศัพท์มือถือคือเครื่องดูดเงินชั้นดี แต่ถ้าคุณตั้งใจจะลดค่าใช้จ่ายในส่วนนี้จริงๆ ก็มีตัวเลือกที่ช่วยให้คุณประหยัดมากมาย เครือข่ายโทรศัพท์มือถือทุกค่ายมีบริการแบบเติมเงินที่ถูกกว่าการจ่ายตามสัญญารายเดือนเป็นอย่างมาก แต่ถ้าคุณติดสัญญา คุณอาจจะลองขอคำปรึกษาจากพนักงานว่าคุณจะต้องเสียค่าใช้จ่ายเท่าไหร่ถ้าหากคุณจะเปลี่ยนไปใช้แบบเติมเงินและคุ้มค่ากับเงินที่ต้องเสียไปหรือไม่ ถ้าคุณศึกษาดีๆ คุณน่าจะลดค่าโทรศัพท์มือถือในแต่ละเดือนได้ การมีเฟอร์นิเจอร์ขวางทางระบายลมจะทำให้บ้านร้อนและทำให้คุณต้องจ่ายค่าไฟมากขึ้น การจัดบ้านให้มีอากาศถ่ายเทจะช่วยให้คุณประหยัดค่าไฟได้มาก  อย่าตั้งเฟอร์นิเจอร์ ตู้ ชั้นวางของขวางทิศทางลม ปลูกต้นไม้ที่โคนโปร่งแสงในทิศทางที่ลมพัดเข้าหาตัวบ้าน วิธีนี้จะทำให้คุณไม่ต้องพึ่งพาพัดลมหรือเครื่องปรับอากาศมากนัก  ติดแผงโซลาร์เซลล์ การติดตั้งแผงโซลาร์เซลล์อาจมีค่าใช้จ่ายค่อนข้างสูง แต่จะช่วยให้คุณประหยัดเงินได้ในระยะยาว เครื่องใช้ไฟฟ้าหลักๆ อย่างเครื่องซักผ้า เครื่องอบผ้า เครื่องล้างจาน ตู้เย็น และเครื่องปรับอากาศล้วนแต่ใช้พลังงานมากและมักจะทับถมกันกลายเป็นค่าใช้จ่ายส่วนใหญ่ของค่าไฟในแต่ละเดือน คุณต้องใช้เครื่องใช้ไฟฟ้าเหล่านี้ให้มีประสิทธิภาพมากที่สุดเท่าที่จะทำได้ แล้วคุณจะเห็นความแตกต่างในบิลค่าไฟครั้งต่อไป  อย่าเปิดตู้เย็นค้างไว้หรือใช้เครื่องล้างจานทั้งที่มีจานไม่ถึงครึ่ง ซักผ้าให้เต็มถังและรีดผ้าครั้งละหลายๆ ตัวแทนที่จะซักหรือรีดแค่ไม่กี่ตัว แม้แต่ขั้นตอนเล็กๆ เหล่านี้ก็ช่วยให้คุณใช้พลังงานอย่างมีประสิทธิภาพมากขึ้นได้ การเปลี่ยนไปใช้เครื่องใช้ไฟฟ้าที่มีประสิทธิภาพมากกว่าก็ช่วยให้คุณประหยัดได้มากขึ้นในระยะยาว อ่านบทความเกี่ยวกับการประหยัดค่าไฟฟ้าเพื่อศึกษารายละเอียดเพิ่มเติม ถ้าคุณใช้เวลามากมายไปกับการดูทีวีจอยักษ์หรือใช้อุปกรณ์อิเล็กทรอนิกส์ที่มีขนาดใหญ่อื่นๆ อยู่บ่อยๆ คุณอาจจะประหยัดเงินค่าไฟได้ด้วยการใช้อุปกรณ์อิเล็กทรอนิกส์เหล่านี้ให้น้อยลง ใช้อุปกรณ์อิเล็กทรอนิกส์ทีละอย่าง อย่าเปิดทีวีทิ้งไว้ถ้าคุณใช้คอมพิวเตอร์อยู่ บอกลาค่าไฟแบบเดิมๆ ไปได้เลยถ้าคุณปรับเปลี่ยนวิถีชีวิตและครอบครองแหล่งพลังงานไฟฟ้าเสียเอง! คุณสามารถเป็นเจ้าของแผงโซลาร์เซลล์ได้ ซึ่งนับวันค่าใช้จ่ายสำหรับการติดตั้งก็ยิ่งถูกลง  ในบ้านที่มีพลังงานไฟฟ้าเป็นของตัวเอง คุณจะได้พลังงานในขณะที่บ้านอื่นเสียพลังงาน คุณไม่จำเป็นต้องอาศัยแสงอาทิตย์มากๆ เพื่อให้ระบบโซลาร์เซลล์ทำงานได้ เช่น แผงโซลาร์เซลล์เป็นที่นิยมมากในประเทศเยอรมันซึ่งมีแสงแดดน้อยกว่าประเทศไทยมากๆ ค่าใช้จ่ายในการติดตั้งแผงโซลาร์เซลล์เฉลี่ยอยู่ที่ประมาณ 600,000 บาท  ในบางกรณีคุณสามารถขายไฟให้ที่อื่นได้ถ้าคุณผลิตพลังงานได้มากกว่าที่คุณใช้ อ่านบทความเกี่ยวกับการติดตั้งแผงโซลาร์เซลล์เพื่อศึกษารายละเอียดเพิ่มเติม การทำอาหารเองตั้งแต่ต้นที่บ้านเป็นวิธียอดเยี่ยมที่ช่วยประหยัดเงินค่าอาหาร เพราะหลายคนแม้จะทำอาหารที่บ้าน ก็ยังคงเลือกซื้ออาหารพร้อมเสิร์ฟอยู่ดี ซึ่งถึงจะสะดวกแต่ก็ค่อนข้างแพง ซื้อวัตถุดิบและทำอาหารกินเองดีกว่า  ซื้อวัตถุดิบหลักแทนที่จะซื้ออาหารพร้อมเสิร์ฟ แล้วคุณจะทำอาหารได้มากขึ้นแต่ใช้เงินน้อยลงกว่าเดิมมาก เช่น ซื้อข้าวสาร 1 ถุงแทนการซื้อข้าวสำเร็จรูปสำหรับอุ่นในไมโครเวฟ ถ้าคุณกินเยอะ การกินน้อยลงสักหน่อยก็ช่วยคุณประหยัดได้เช่นเดียวกัน พยายามเก็บอาหารส่วนหนึ่งไว้กินทีหลัง แช่ฟรีซส่วนที่เหลือไว้ถ้าคุณยังไม่กินทันที  ลองเครื่องปรุงและเครื่องเทศใหม่ๆ ชิ้นปลาหรืออกไก่อาจกลายเป็นอาหารที่น่าตื่นเต้นขึ้นได้ด้วยซอสหรือเครื่องปรุงรสสูตรใหม่ ลองเครื่องเทศที่คุณไม่คุ้นเคย หรือจะใช้เครื่องปรุงรสที่มาจากยุโรป แอฟริกา หรือเครื่องแกงจากตลาดเกษตรกรใกล้บ้านคุณก็ได้ เขียนรายการสิ่งที่คุณต้องใช้ประกอบอาหาร ซื้อแต่ของที่อยู่ในรายการนั้น   ค่ากับข้าวของคุณอาจจะมากขึ้นสองหรือสามเท่าถ้าคุณซื้อเพราะอยากซื้อหรือซื้อในสิ่งที่คุณไม่จำเป็นต้องใช้จริงๆ  อย่าซื้อของตอนหิว ถ้าคุณวางแผนเมนูอาหารรายสัปดาห์ ให้ใช้รายการเมนูอาหารเขียนรายการของที่ต้องซื้อออกมา แล้วให้ทำเมนูตามที่วางแผนไว้ระหว่างสัปดาห์ ใช้คูปอง วิธีที่ช่วยประหยัดเงินได้อย่างยอดเยี่ยมวิธีหนึ่งก็คือ หาคูปองร้านค้าหรือคูปองสินค้าแล้ววางแผนเมนูอาหารตามคูปองนั้น  ถ้าเนื้อวัวกำลังลดราคาสุดๆ คุณก็อาจจะทำผัดกะเพราเนื้อกินเป็นมื้อเย็น ถ้าเป็นคูปองลดราคาวุ้นเส้น ก็อาจจะได้เวลาทำผัดวุ้นเส้นหรือสุกี้แล้ว อาหารบางอย่างที่ราคาไม่แพงและดีต่อสุขภาพนั้นทำให้อาหารจานค่อนข้างเล็กดูใหญ่ขึ้นได้ เช่น การเพิ่มวุ้นเส้นลงไปในแกงจืดเต้าหู้จะทำให้กินได้หลายคนมากขึ้น ตัวอย่างอื่นๆ ก็เช่น การเพิ่มข้าวหรือเส้นก๋วยเตี๋ยวลงไป อาหารที่ร้านมักจะแพงกว่าทำกินที่บ้านและเพิ่มค่าใช้จ่ายในเรื่องอาหารได้อย่างรวดเร็ว การทำอาหารกลางวันกินเองและออกไปกินข้าวนอกบ้านให้น้อยลงจะช่วยคุณประหยัดได้มาก กาแฟก็เช่นเดียวกัน ชงกาแฟไปดื่มเองแทนที่จะไปร้านกาแฟหรือกดจากตู้กด  ดูเมนูก่อนไปกินข้าวเย็นนอกบ้าน ไม่อย่างนั้นคุณอาจจะรู้สึก "กระอักกระอ่วน" ถ้าราคามันแพงกว่าที่คุณคิดไว้ ห่อส่วนที่เหลือกลับบ้าน และทำให้อาหารมื้อเดียวกลายเป็นอาหารสองมื้อ หาร้านที่ให้สิทธิพิเศษ บางร้านมีอาหารสำหรับเด็กฟรีหรือให้ส่วนลด บางร้านก็อาจจะมีเมนูราคาพิเศษประจำวันหรือให้ส่วนลดแก่ตำรวจ ผู้สูงอายุ หรือบุคลากรทางทหาร เครื่องดื่ม โดยเฉพาะอย่างยิ่งเครื่องดื่มแอลกอฮอล์อาจเป็นส่วนที่แพงที่สุดในมื้ออาหาร ลดเครื่องดื่มแล้วคุณจะประหยัดเงินค่าอาหารนอกบ้านได้มาก ให้ดื่มน้ำเปล่าแทน การซื้อของที่ไม่มีวันหมดอายุหรือหมดอายุช้ายกแพ็กเป็นวิธีประหยัดเงินที่ยอดเยี่ยม ของที่ว่านี้ได้แก่พาสต้า เครื่องกระป๋อง ของแห้ง เครื่องเทศทั่วไป น้ำมันปรุงอาหาร อาหารแช่แข็ง และของใช้ในบ้านอย่างกระดาษชำระและกระดาษเช็ดมือ คุณสามารถซื้อของยกแพ็กในราคาถูกกว่าได้ที่ห้าง Makro  คุณสามารถสมัครสมาชิกห้าง Makro ได้ฟรี โดยจะกรอกแบบฟอร์มออนไลน์แล้วรอเจ้าหน้าที่ติดต่อกลับภายใน 7 วัน หรือสมัครที่เคาน์เตอร์ประชาสัมพันธ์ทุกสาขาพร้อมรับบัตรเลยก็ได้ อีกวิธีหนึ่งก็คือตั้งสหกรณ์ร้านค้าอาหารกับครอบครัวอื่นๆ ที่อยู่ใกล้เคียง คุณสามารถประหยัดเงินได้จากการซื้อของหลายๆ อย่างและการซื้อในปริมาณมาก หาบทความเกี่ยวกับการจัดตั้งสหกรณ์เพื่ออ่านรายละเอียดเพิ่มเติม วิธีประหยัดค่าอาหารที่มีประสิทธิภาพที่สุดก็คือการปลูกพืชกินเองถ้าคุณมีเวลา! พืชผักง่ายๆ อย่างผักกาดหอมและผักใบเขียวอื่นๆ สามารถปลูกไว้ริมหน้าต่างภายในบ้านได้ไม่ยาก หรือจะประหยัดเงินให้มากขึ้นอีกก็ได้ด้วยการลงทุนปลูกพืชที่ให้ผลผลิตยาวนานหลายๆ ปี เช่น ผลไม้ สมุนไพร และผักยืนต้นต่างๆ ถ้าคุณไม่มีเงินซื้ออาหาร คุณสามารถไปที่โรงทานเพื่อขออาหารบรรเทาความหิวของคุณและครอบครัวได้ ถ้าคุณกำลังเดือดร้อน อย่ากลัวที่จะขอความช่วยเหลือ แม้ว่าจะเป็นแค่ช่วงระยะเวลาสั้นๆ ก็ตาม โรงทานมักจัดขึ้นในวัดเมื่อมีงานทำบุญ คุณสามารถหาข้อมูลช่วงที่จะมีการทำโรงทานได้จากป้ายประชาสัมพันธ์ของวัดต่างๆ ในละแวกบ้าน
ใช้ประโยชน์จากทรัพยากรฟรีในชุมชน. ลงทุนกับเกม. อ่านหนังสือให้มากขึ้น. สร้างโรงหนังที่บ้าน. เที่ยวแบบซำเหมา. หลีกเลี่ยงเส้นทางยอดนิยม. จัดประเภทรูปแบบค่าใช้จ่ายของคุณ. วิเคราะห์การใช้จ่ายของคุณ. ตั้งงบประมาณรายจ่าย. หาวิธีประหยัดเงิน. ฉลาดใช้บัตรเครดิต. ซื้อของร้านมือสองก่อน. หาวิธีเดินทางที่ถูกลง. หางานเสริม. ยกเลิกเคเบิลทีวี. ประหยัดค่าโทรศัพท์มือถือ. จัดตำแหน่งห้องในบ้านหรืออพาร์ตเมนต์ให้รับลม. ใช้ไฟฟ้าจากเครื่องใช้ไฟฟ้าให้น้อยลง. จำกัดการใช้อุปกรณ์อิเล็กทรอนิกส์หลักๆ. เปลี่ยนแหล่งพลังงาน. ทำอาหารเองตั้งแต่ต้น. ไปซื้อของพร้อมรายการ. ซื้อวัตถุดิบที่เพิ่มปริมาณอาหาร. ลดปริมาณการกินข้าวนอกบ้าน. ซื้อยกแพ็ก. ปลูกพืชกินเอง. ขอความช่วยเหลือจากโรงทานในท้องที่.
https://www.wikihow.com/Live-Cheaply https://www.wikihow.com/Live-Cheaply https://www.wikihow.com/Live-Cheaply https://www.wikihow.com/Live-Cheaply https://www.wikihow.com/Live-Cheaply
Having Fun for Less Determining Where you Spend the Most Making Other Lifestyle Changes Saving on Bills Eating for Less